રાજકોટના બેડી યાર્ડમાં ખેતપેદાશની ચોરીના બનાવો બની રહ્યા છે. જેને અટકાવવા માટે યાર્ડ કાયદેસરની કાર્યવાહી કરવાને બદલે પોતાનો કાયદો ચલાવે છે.આ સંદર્ભે સહકારી ક્ષેત્રના આગેવાન કહે છે કે, આ ખોટું છે. ચોરીની સજા અટકાવવા માટે યાર્ડ જે સજા નક્કી કરી છે તે કાયદા વિરુધ્ધની છે. સજા માત્ર કોર્ટ જ નક્કી કરી શકે. યાર્ડે જે પરિપત્ર બહાર પાડ્યો છે એ કાયદાની ઉપરવટ જઈને બનાવ્યો છે. ચોરીના બનાવમાં સજા નક્કી કરનાર સત્તાધીશો કહે છે કે, જે સજાની જોગવાઇ નક્કી કરવામાં આવી છે તે એક્ટ મુજબ કરી છે, પણ આમાં કયો એક્ટ લાગુ પડે છે એ ખબર નથી.જ્યારે પરિપત્રમાં જેની સજા છે એ સેક્રેટરી તો બધી વાતથી જ અજાણ છે.